
30                                                          DR.30.10.2017                                                

 
Datuk Seri Dr. Wan Azizah binti Wan Ismail [Permatang Pauh]: Memang betul. 

Sebab itulah kita katakan kita akan buatkan supaya secara terbuka terma-terma ini. Kalau 
berat sebelah, kita runding semula.  

Datuk Noor Ehsanuddin bin Mohd. Harun Narrashid [Kota Tinggi]: [Bangun]  

Datuk Seri Dr. Wan Azizah binti Wan Ismail [Permatang Pauh]: Apalah salahnya 
itu? Kita kata itu dalam itu kalau Yang Berhormat Bagan Serai tidak hendak,  Yang Berhormat 
Bagan Serai punya masalah tetapi pada kami, pada rakyat, kita memberikan penyelesaian 
itu untuk tol-tol dalam negara. Izinkan saya teruskan. 

Timbalan Yang di-Pertua [Datuk Seri Dr. Ronald Kiandee]: Yang Berhormat Kota 
Tinggi bangun, Yang Berhormat. 

Datuk Seri Dr. Wan Azizah binti Wan Ismail [Permatang Pauh]: Saya hendak 
teruskan kepada GST pula Tuan Yang di-Pertua dan saya tengok ini dia sudah ‘tap, tap, tap’ 
itu... [Merujuk kepada jam di dalam Dewan] Nampak gaya saya kena teruskan... [Ketawa]  

Tuan Yang di-Pertua, pengecualian dan pelepasan GST juga diumumkan oleh YAB 
Pekan bagi menghapuskan pengenaan GST daripada kadar enam peratus kepada sifar ke 
atas tujuh item, tujuh item sahaja. Bukan kesemuanya dan tidak termasuk barangan 
keperluan asas seperti susu bayi, lampin bayi, itu tidak masuk. Apa yang pelik dan tidak 
masuk akal adalah dengan penghapusan tujuh item ini, jumlah pungutan GST sepatutnya 
menurun tetapi tidak berlaku. Pada tahun 2017, pungutan GST dianggarkan mencapai 
RM41.5 bilion. Bagi 2018 pula, buku anggaran hasil Kerajaan Persekutuan menganggarkan 
pungutan GST meningkat lagi kepada RM43.8 bilion. Kenaikan tambahan pungutan GST 
sebanyak RM2.3 bilion.      

■1220 

Maka, apa yang diucapkan oleh Yang Amat Berhormat Pekan sama sekali tidak 
serupa dengan apa yang tertera di dalam Buku Anggaran Hasil Perbelanjaan Kerajaan 
Persekutuan. Apabila Pakatan Harapan mencadangkan GST dihapuskan sama sekali 
dengan memberi formula terperinci bagaimana ianya boleh dilakukan, cadangan ini 
dimomok-momokkan oleh Yang Amat Berhormat Pekan sebagai secara tidak realistik. 

Tuan Yang di-Pertua, sekiranya apa yang diucapkan daripada mulut Yang Amat 
Berhormat Pekan tidak selaras dengan dokumen dia sendiri, ini bukan soal realistik ataupun 
tidak realistik tetapi soal sama ada beliau telah mengelirukan rakyat dan Dewan yang mulia 
ini. 

Dato’ Dr. Haji Noor Azmi bin Ghazali [Bagan Serai]: Yang Berhormat Permatang 
Pauh, sikit. GST, GST. 

Datuk Noor Ehsanuddin bin Mohd. Harun Narrashid [Kota Tinggi]: Yang 
Berhormat Permatang Pauh. 

Datuk Seri Dr. Wan Azizah binti Wan Ismail [Permatang Pauh]: Ah, sudahlah 
kita bagi dah banyak kali. 

Timbalan Yang di-Pertua [Datuk Seri Dr. Ronald Kiandee]: Tidak bagi jalan Yang 
Berhormat. 

Datuk Seri Dr. Wan Azizah binti Wan Ismail [Permatang Pauh]: Pengumuman 
daripada Yang Amat Berhormat Pekan berkaitan penghapusan empat tol dan tujuh item GST 
ini... 

Datuk Noor Ehsanuddin bin Mohd. Harun Narrashid [Kota Tinggi]: Yang 
Berhormat Permatang Pauh. 

Datuk Seri Dr. Wan Azizah binti Wan Ismail [Permatang Pauh]: ...Tentu sahaja 
tidak langsung- ini saya jawab ini betul ini. 

Datuk Noor Ehsanuddin bin Mohd. Harun Narrashid [Kota Tinggi]: Boleh bagi 
laluan? 

Datuk Seri Dr. Wan Azizah binti Wan Ismail [Permatang Pauh]: Nanti kejap saya 
hendak- Yang Amat Berhormat Pekan yang berkaitan dengan penghapusan empat tol dan 
tujuh item GST itu secara tidak langsung membuktikan beliau sedar bukan tidak sedar, dia 
sedar bahawa kedua-dua perkara ini memang menjadi beban sara hidup rakyat. 



Datuk Seri Dr. Wan Azizah binti Wan Ismail [Permatang Pauh]: Memang betul. Sebab itulah kita katakan kita akan buatkan supaya secara terbuka terma-terma ini. Kalau berat sebelah, kita runding semula. Datuk Noor Ehsanuddin bin Mohd. Harun Narrashid [Kota Tinggi]: [Bangun]. Datuk Seri Dr. Wan Azizah binti Wan Ismail [Permatang Pauh]: Apalah salahnya itu? Kita kata itu dalam itu kalau Yang Berhormat Bagan Serai tidak hendak, Yang Berhormat Bagan Serai punya masalah tetapi pada kami, pada rakyat, kita memberikan penyelesaian itu untuk tol-tol dalam negara. Izinkan saya teruskan. Timbalan Yang di-Pertua [Datuk Seri Dr. Ronald Kiandee]: Yang Berhormat Kota Tinggi bangun, Yang Berhormat. Datuk Seri Dr. Wan Azizah binti Wan Ismail [Permatang Pauh]: Saya hendak teruskan kepada GST pula Tuan Yang di-Pertua dan saya tengok ini dia sudah 'tap, tap, tap' itu... [Merujuk kepada jam di dalam Dewan] Nampak gaya saya kena teruskan... [Ketawa]. Tuan Yang di-Pertua, pengecualian dan pelepasan GST juga diumumkan oleh YAB Pekan bagi menghapuskan pengenaan GST daripada kadar enam peratus kepada sifar ke atas tujuh item, tujuh item sahaja. Bukan kesemuanya dan tidak termasuk barangan keperluan asas seperti susu bayi, lampin bayi, itu tidak masuk. Apa yang pelik dan tidak masuk akal adalah dengan penghapusan tujuh item ini, jumlah pungutan GST sepatutnya menurun tetapi tidak berlaku. Pada tahun 2017, pungutan GST dianggarkan mencapai RM41.5 bilion. Bagi 2018 pula, buku anggaran hasil Kerajaan Persekutuan menganggarkan pungutan GST meningkat lagi kepada RM43.8 bilion. Kenaikan tambahan pungutan GST sebanyak RM2.3 bilion. #1220. Maka, apa yang diucapkan oleh Yang Amat Berhormat Pekan sama sekali tidak serupa dengan apa yang tertera di dalam Buku Anggaran Hasil Perbelanjaan Kerajaan Persekutuan. Apabila Pakatan Harapan mencadangkan GST dihapuskan sama sekali dengan memberi formula terperinci bagaimana ianya boleh dilakukan, cadangan ini dimomok-momokkan oleh Yang Amat Berhormat Pekan sebagai secara tidak realistik. Tuan Yang di-Pertua, sekiranya apa yang diucapkan daripada mulut Yang Amat Berhormat Pekan tidak selaras dengan dokumen dia sendiri, ini bukan soal realistik ataupun tidak realistik tetapi soal sama ada beliau telah mengelirukan rakyat dan Dewan yang mulia ini. Dato' Dr. Haji Noor Azmi bin Ghazali [Bagan Serai]: Yang Berhormat Permatang Pauh, sikit. GST, GST. Datuk Noor Ehsanuddin bin Mohd. Harun Narrashid [Kota Tinggi]: Yang Berhormat Permatang Pauh. Datuk Seri Dr. Wan Azizah binti Wan Ismail [Permatang Pauh]: Ah, sudahlah kita bagi dah banyak kali. Timbalan Yang di-Pertua [Datuk Seri Dr. Ronald Kiandee]: Tidak bagi jalan Yang Berhormat. Datuk Seri Dr. Wan Azizah binti Wan Ismail [Permatang Pauh]: Pengumuman daripada Yang Amat Berhormat Pekan berkaitan penghapusan empat tol dan tujuh item GST ini... Datuk Noor Ehsanuddin bin Mohd. Harun Narrashid [Kota Tinggi]: Yang Berhormat Permatang Pauh. Datuk Seri Dr. Wan Azizah binti Wan Ismail [Permatang Pauh]: ...Tentu sahaja tidak langsung- ini saya jawab ini betul ini. Datuk Noor Ehsanuddin bin Mohd. Harun Narrashid [Kota Tinggi]: Boleh bagi laluan?. Datuk Seri Dr. Wan Azizah binti Wan Ismail [Permatang Pauh]: Nanti kejap saya hendak- Yang Amat Berhormat Pekan yang berkaitan dengan penghapusan empat tol dan tujuh item GST itu secara tidak langsung membuktikan beliau sedar bukan tidak sedar, dia sedar bahawa kedua-dua perkara ini memang menjadi beban sara hidup rakyat.